b'\n_START_ARTICLE_\nOskar Barnack\n_START_SECTION_\n\xc5\xbdivljenje in delo\n_START_PARAGRAPH_\nLeta 1911 je bil vodja raziskovanj mikroskopov za Ernsta Leitza v Wetzlarju. Bil je navdu\xc5\xa1en fotograf, vendar je tedanjo te\xc5\xbeko opremo zaradi slabega zdravja te\xc5\xbeko prena\xc5\xa1al. Leta 1912 je skonstruiral filmski fotoaparat formata 35\xc2\xa0mm._NEWLINE_Med letoma 1913 in 1914 je bil vodja razvoja pri fotografskem podjetju Leitz v Wetzlarju. Bil je gonilna sila pri izdelavi prvega masovno izdelanega fotoaparata formata 35\xc2\xa0mm. Bolehal je za astmo, zato se je zavzemal za zmanj\xc5\xa1evanje velikosti in mase fotoaparatov ter opreme pri fotografiji na prostem. Njegova konstrukcija formata 35\xc2\xa0mm je pomagala uveljavitvi na\xc4\x8dina osvetljevanja majhnega dela filma za negativ, ki se nato v temnici pove\xc4\x8da v sliko._NEWLINE_Za\xc4\x8detek 1. svetovne vojne je prekinil za\xc4\x8detek izdelave prve Leice do leta 1924. V javno prodajo so jo dali \xc5\xa1ele leta 1925, ko je njen \xc5\xa1ef, optik Leitz bolj na svojo roko za\xc4\x8del s proizvodno prvih 1000 kosov._NEWLINE_Leica pomeni Leitz Camera - Leitzev fotoaparat. Namesto plo\xc5\xa1\xc4\x8d v predhodnih fotoaparatih podjetja Leitz, je Leica uporabljala standardni fimlski trak, prevzet iz Edisonovega filma v roli formata 35\xc2\xa0mm._NEWLINE_V njegovem rojstnem mestu je muzej Oskarja Barnacka. Barnackov pes Hektor je posodil ime ve\xc4\x8d vrsta Leicinih objektivov.'